2011.4.8. Az Európai Unió Hivatalos Lapja L 94/1 (Nem jogalkotási aktusok) NEMZETKÖZI MEGÁLLAPODÁSOK A TANÁCS HATÁROZATA (2011. március 31.) a cukorról szóló 1992. évi nemzetközi megállapodás időbeli hatálya meghosszabbítása tekintetében az Európai Unió által a Nemzetközi Cukortanácsban képviselendő álláspont meghatározásáról (2011/223/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével, tekintettel az Európai Bizottság javaslatára, mivel: A Közösség nevében a 92/580/EGK tanácsi határozattal (!) megkötött, cukorról szóló 1992. évi nemzetközi megállapodás eredetileg 1995. december 31-ig volt hatályban. Azóta annak időbeli hatályát egymást követő kétéves időszakokkal rendsze- resen meghosszabbították. Azt legutóbb 2009. május 28-án hosszabbította meg a Nemzetközi Cukortanács határozata, és 2011. december 31-ig marad hatályban. Az Unió érdekében áll a megállapodás időbeli hatályának további meghosszabbítása. Ezért a Nemzetközi Cukortanácsban az Uniót képviselő Bizott- ságot fel kell hatalmazni a meghosszabbítás mellett történő szavazásra, ELFOGADTA EZT A HATÁROZATOT: 1. cikk Az Unió a Nemzetközi Cukortanácsban képviselt álláspontjának megfelelően a cukorról szóló 1992. évi nemzetközi megálla- podás időbeli hatályának újabb, két évig terjedő időtartamra történő meghosszabbítása mellett szavaz. A Bizottság felhatalmazást kap arra, hogy ezt az álláspontot képviselje a Nemzetközi Cukortanácsban. 2. cikk Ez a határozat a kihirdetésének napján lép hatályba. Kelt Brüsszelben, 2011. március 31-én. a Tanács részéről az elnök VÖLNER P. () HL L 379., 1992.12.23., 15. o.